Document ID: /roh_data/filtered/fineweb-2-filterrobots_roh.jsonl.gz/48477

Il resort «La Mutta» duai vegnir realisà cun atgnas resursas. Perquai vul la vischnanca anc quest onn fundar ensemen cun l'Arena Alva e la planisadra Blauhut AG ina societad d'aczias. Ella daventass uschia acziunaria cun 102'000 francs, tge che munta ina cumpart d'in terz dal chapital total.
Plinavant vuless la vischnanca cumprar las parcellas ch'i dovra per il project. Lura surdess ella quellas en dretg da construcziun a la Mutta AG. La lescha da construcziun prescriva che la dumonda da bajegiar per il resort sto vegnir inoltrada enfin la fin da fanadur 2026. La radunanza communala duai decider en chaussa quest october.